b'\n_START_ARTICLE_\nPretty Woman\n_START_SECTION_\nArgument\n_START_PARAGRAPH_\nEl Sr. Lewis, un important home de negocis que es dedica a comprar empreses en crisi a baix preu per vendre-les en petites parts, coneix buscant el seu hotel a una prostituta anomenada Vivian, qui respon a l\'estereotip de persona de baixa classe social amb greus problemes econ\xc3\xb2mics i en una situaci\xc3\xb3 de desesperaci\xc3\xb3, envoltada en un m\xc3\xb3n marcat pel consum de drogues, tot i no ser-ne consumidora._NEWLINE_A causa de la seva situaci\xc3\xb3, ella \xc3\xa9s cr\xc3\xadtica i distant amb les altes classes socials i els multimilionaris, qui en principi no han de ser res m\xc3\xa9s que clients. En contra per\xc3\xb2 de tots els estereotips, ella \xc3\xa9s intel\xc2\xb7ligent i amb classe quan en t\xc3\xa9 l\'oportunitat, i ell pot sentir escr\xc3\xbapols i ser rom\xc3\xa0ntic quant en t\xc3\xa9 l\'ocasi\xc3\xb3._NEWLINE_El m\xc3\xb3n de tots dos trontolla quan l\'amor apareix entre ells i fa apar\xc3\xa8ixer la tensi\xc3\xb3 i les desavinences que comporta una relaci\xc3\xb3 entre persones tan semblant per\xc3\xb2 que els diners fan tan diferents.\n_START_SECTION_\nM\xc3\xbasica\n_START_PARAGRAPH_\nLa banda sonora del film inclou temes com "Oh, Pretty Woman" de Roy Orbison i que d\xc3\xb3na nom a la pel\xc2\xb7l\xc3\xadcula, o l\'\xc3\xa8xit dels 90 de Roxette "It Must Have Been Love". Altres can\xc3\xa7ons que apareixen s\xc3\xb3n "The King of Wishful Thinking" de Go West i "Wild Women Do" Natalie Cole.'